Dragi prvošolec,

kako je šlo včeraj delo z mavrico? Upam, da bo čim več ljudi videlo tvojo mavrico na oknu ali balkonu in da jim boš s tem pričaral nasmešek na obraz. Zagotovo si ga tudi sam sebi, kajne? 😊 Zato si kar glasno zapoj If you're happy: <https://www.youtube.com/watch?v=l4WNrvVjiTw>

Včeraj si izdeloval mavrico, danes jo boš zapel, in sicer tako, da boš uporabil vse barve mavrice. Pa še kakšno bova dodala, da bo barvna paleta polna.

Vedno se najprej pozdravimo, dajva tudi tokrat [Hello hello, can you clap your hands](https://www.youtube.com/watch?v=fN1Cyr0ZK9M) ... Poglej skozi okno. Kakšno pa je vreme danes? Preveri in pobarvaj v vremenski tabeli v zvezku.

Še poznaš besede up, down, left, right ...? Preizkusi se z menoj, poslušaj moja [navodila](https://video.arnes.si/portal/asset.zul?id=hZMNP88MlUvrDgBGb4D9EMTe) in pokaži, kot ti povem.

Bi zdaj zapel mavrico? Poglej si [posnetek](https://www.youtube.com/watch?v=tRNy2i75tCc) in veselo zapoj. Dodala sem ti še eno zabavno [pesem](https://www.youtube.com/watch?time_continue=79&v=aMTIm-D1l54&feature=emb_logo), ob kateri lahko tudi zaplešeš.

Hmm, katera pa je tvoja najljubša barva? What's your favourite colour? Mogoče lahko odgovor kar zapoješ. :) Poglej si [pesem](https://www.youtube.com/watch?v=zxIpA5nF_LY).

Zaključila pa bova z lovom na barve! Prebrskaj svojo sobo in še kakšne druge prostore ter poišči vsaj tri stvari v naslednjih barvah:

RED = RDEČA

ORANGE = ORANŽNA

YELLOW = RUMENA

GREEN = ZELENA

BLUE = MODRA

PURPLE = VIJOLIČNA

PINK = ROZA

BROWN = RJAVA

WHITE = BELA

BLACK = ČRNA

Predmete, ki jih najdeš, razvrsti v kupčke po barvah. Prosi nekoga, da te posluša, ti pa mu povej, kakšne barve so tvoji kupčki. Pa ne pozabi pospraviti! 😊

Lep pozdrav

učiteljica Vesna

